
AIŠKINAMASIS RAŠTAS
    „DĖL TARYBOS SPRENDIMO PROJEKTO DĖL 2021 M. VASARIO 25 D. TARYBOS SPRENDIMO NR. T1-583 „DĖL PRITARIMO DALYVAUTI PROJEKTE „KULTŪROS SKŪNĖ“ PAKEITIMO
2023 m. lapkričio 21 d.
Šilutė


	1. Parengto projekto tikslai ir uždaviniai:
Projektu „Kultūros skūnė“, pasitelkiant šiuolaikinį profesionalų meną ir kūrybišką vietokūrą, siekiama aktualizuoti Pamario krašto kultūrinius išteklius ir sukurti vietos kultūros traukos tašką, jungiantį bendruomenę, gamtą, paveldą su atvykstančiais menininkais, turistais, kultūrinėmis iniciatyvomis.
Projekto partneriai: VšĮ „Kintai Arts“, Kintų bendruomenė, Šilutės rajono savivaldybės administracija, Kintų evangelikų liuteronų parapija, Kintų Vydūno kultūros centras, Šilutės Hugo Šojaus muziejus, Biotope AS (Norvegija), Vilniaus dailės akademija.


	2. Kaip šiuo metu yra sureguliuoti projekte aptarti klausimai. 
2023 m. lapkričio 10 d. Šilutės rajono savivaldybės meras ir taryba gavo VšĮ „Kintai Arts“ prašymą prisidėti prie projekto „Kultūros skūnė“ pagrindinio partnerio VšĮ „Kintai Arts“ vykdomų projekto rangos darbų 11 procentų. Rangos darbai bus vykdomi adresu: Kuršių g. 30, Kintai, Šilutės r. sav.
Šilutės rajono savivaldybės taryba 2021 m. vasario 25 d. yra priėmusi sprendimą             Nr. T1-583 „Dėl pritarimo dalyvauti projekte „Kultūros skūnė“ ir 2021 m. balandžio 29 d. – sprendimą Nr. T1-659 „Dėl Tarybos 2021 m. vasario 25 d. sprendimo Nr. T1-583 „Dėl pritarimo dalyvauti projekte „Kultūros skūnė“ papildymo“, kuriuose numatomas prisidėjimas prie projekto „Kultūros skūnė“ pagrindinio partnerio minkštųjų veiklų 11 procentų, tačiau pasikeitus projekto situacijai ir investicijų objektui, prašoma papildomai prisidėti ir prie pagrindinio projekto partnerio VšĮ „Kintai arts“ projekto rangos darbų dalies 11 procentų. Centrinei projekto valdymo agentūrai pritarus investicijų objektas iš Vydūno g. 3, Kintai, Šilutės r. sav. (daržinės), perkeliamas į Kuršių g. 30, Kintai, Šilutės r. sav. (į VšĮ „Kintai Arts“ Amatų centrą, toliau – Amatų centras). Amatų centre yra planuojama sutvarkyti rūsį ir jame įrengti menines dirbtuves.


	3. Kokių pozityvių rezultatų laukiama. 
Projekto metu Amatų centro rūsio patalpos bus pritaikytos kultūrinių veiklų įgyvendinimui. Infrastruktūriniai pokyčiai sudarys sąlygas tokioms veikloms kaip vėtrungių gamyba, kraštui būdingo maisto gamyba, amatų produktų realizacija, kultūrinio verslumo veiklos. Projekto metu numatytas kompetencijų ir įgūdžių, reikalingų veikloms įgyvendinti, lavinimas. Tarpsektorinis dvišalis bendradarbiavimas sujungs skirtingas vertės kūrimo grandines, paspartins paslaugų sklaidą ir kurs teigiamą poveikį vietai ir jos žmonėms.


	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nenumatoma.


	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.
Netaikoma.


	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 
Antikorupcinis vertinimas nereikalingas.


	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
Kultūros paskirties (Amatų centro) pastato, esančio adresu: Šilutės r. sav., Kintai, Kuršių g. 30, dalies patalpų paprastojo remonto techniniame darbo projekte rangos darbų sąmatos suma sudaro 331 045,00 Eur.
Numatomas prisidėjimas prie Amatų centro dalies patalpų paprastojo remonto darbų savivaldybės biudžeto lėšomis sudaro11 procentų, t. y. 36 414,95 Eur.


	8. Projekto autorius ar autorių grupė. 
           Planavimo ir plėtros skyriaus viešojo administravimo institucijos specialistė Simona Bokštaitė-Dryžienė.
 

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
Netaikoma.


	10. Kiti, autorių nuomone, reikalingi pagrindimai ir paaiškinimai.
Nėra.

